《崇宁元年五月十六日天汉桥月下閒步》
宋代·华镇

閒来步月上银潢，天宇无尘夜色凉。双阙高寻佳气耸，三街平衬绿槐长。

沈沈琳馆东西迥，袅袅珠楼左右光。归去不须寻蜀客，莫教知到斗牛傍。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。